L'obra valenciana de teatre ‘Família Normal’ arriba a la Casa Municipal de Cultura del Port de Sagunt
04 de maig 2021

![Imagen 1](/media/vj3lpje0/c_famnormal1.jpg)![Imagen 2](/media/bbqngb0v/c_famnormal3.jpg)

La companyia Horta Teatre presenta Família Normal, un espectacle per a tots els públics que forma part de la programació del departament de Cultura de l'Ajuntament de Sagunt. L'obra conta la història de tres generacions d'una família atrapades en les andròmines velles d'una casa. Un pare que perviu en les tassetes de café, una mare que no acaba d'anar-se’n, unes germanes que no s'entenen i una filla perduda. 

  

Família normal mostra tres dones que s'enfronten al seu passat, però també al seu futur a través d’objectes i records que habiten a la casa familiar, la casa on s'han criat, una casa de poble, gran i difícil de mantindre. El fil conductor serà vendre o no vendre l'únic patrimoni que els queda de l'herència. Amb un regust agredolç, es planteja una comèdia on uns personatges excessius i, sovint, insegurs, protagonitzen situacions imprevisibles, hilarants i alhora tendres.

  

Una ambientació sonora i escenogràfica d'arrel valenciana revisitada des d'un punt de vista contemporani, uns diàlegs ràpids i àcids i una interpretació excel·lent faran transitar l'espectador per les pors i les emocions més amagades d'una família molt peculiar.

  

La funció, que es representarà en valencià, serà el divendres, 7 de maig, a les 19.30 hores a la Casa Municipal de Cultura del Port de Sagunt (c/ Progrés, 9). Les entrades tenen un preu de 6 € i es poden adquirir en el següent [enllaç​](https://www.servientradas.com/espectaculo/AYUNTAMIENTO_DE_SAGUNTO/6/familia-normal.html).  

  

  

​

*   [](http://www.facebook.com/sharer.php?u=https://aytosagunto.es/va/actualitat/l-obra-valenciana-de-teatre-familia-normal-arriba-a-la-casa-municipal-de-cultura-del-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/l-obra-valenciana-de-teatre-familia-normal-arriba-a-la-casa-municipal-de-cultura-del-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-obra-valenciana-de-teatre-familia-normal-arriba-a-la-casa-municipal-de-cultura-del-port-de-sagunt/ "Linked In")
*   [](mailto:?body=https://aytosagunto.es/va/actualitat/l-obra-valenciana-de-teatre-familia-normal-arriba-a-la-casa-municipal-de-cultura-del-port-de-sagunt/)